
Uznesenie Okresný súd Galanta v exekučnej veci oprávneného: Orange Slovensko, a.s., so sídlom Metodova 8, Bratislava, IČO: 35697270, proti povinnému: A. B., nar. XX.XX.XXXX, bytom C. XXX, D., o vymoženie 389,63 eur, trov konania a trov exekúcie, takto rozhodol: I. Súd u r č u j e, že došlo k zastaveniu starej exekúcie. II.
Súdny exekútor n e m á nárok na náhradu paušálnych trov. odôvodnenie:
1. Okresný súd Galanta dňa 18.10.2007 vydal poverenie na vykonanie exekúcie pre súdneho exekútora JUDr. František Čaraba, so sídlom Exekučného úradu Vážska 16, Bratislava. Poverenie bolo súdnemu exekútorovi doručené dňa 05.11.2007. 2. Poverený súdny exekútor JUDr. Ladislav Jakubec, so sídlom Zámocká 30, Bratislava, dňa 08.08.2025 uviedol, že spis z predmetného konania nikdy neprevzal po pôvodnom súdnom exekútorovi. 3. Podľa § 1 ods. 1 zákona č. 233/2019 Z.z. o ukončení niektorých exekučných konaní(ďalej len „ZoUNEK“), tento zákon upravuje postup ukončenia exekučných konaní začatých pred 1.aprílom 2017 a vedených podľa predpisov účinných do 31. marca 2017 (ďalej len „exekučné konanie) aosobitosti postupu pri podaní opätovného návrhu na vykonanie exekúcie (ďalej len „opätovný návrh“). 4. Podľa § 1 ods. 2 ZoUNEK, na účely tohto zákona sa starou exekúciou rozumie exekúcia začatá pred 1. aprílom 2017 a vedená podľa predpisov účinných do 31.marca 2017. 5. Podľa § 2 ods. 1 písm. a) ZoUNEK, stará exekúcia sa týmto zákonom zastavuje, ak uplynula rozhodná doba a nejde o starú exekúciu podľa odseku 2. 6. Podľa § 2 ods. 2 ZoUNEK, stará exekúcia sa podľa odseku1 písm. a) nezastavuje, ak ide o a) vymoženie pohľadávky na výživnom, b) uspokojenie práva na nepeňažné plnenie, vrátane uspokojenia práva na peňažné plnenie, ak sú vymáhané v tom istom exekučnom konaní, c) vymoženie pohľadávky vzniknutej pri realizácii spoločných programov Slovenskej republiky a Európskej únie financovaných z fondov Európskej únie podľa osobitného predpisu, d) vymoženie plnenia priznaného rozhodnutím inštitúcie, orgánu, úradu a agentúry Európskej únie, e) vymoženie plnenia priznaného rozhodnutím správneho orgánu vo veci porušenia pravidiel hospodárskej súťaže podľa osobitného predpisu, f) starú exekúciu, v ktorej bol v posledných 18 mesiacoch predo dňom, keď sa má stará exekúcia podľa tohto zákona zastaviť, dosiahnutý výťažok spolu aspoň vo výške 15,- eur, g) starú exekúciu, v ktorej je povinný ten, koho majetkové pomery ako dlžníka nemožno usporiadať podľa osobitného predpisu upravujúceho konkurzné konanie.
7. Podľa § 3 ods. 1 ZoUNEK, rozhodnou dobou je doba piatich rokov. Rozhodná doba plynie odo dňa doručenia prvotného poverenia na vykonanie exekúcie súdnemu exekútorovi (ďalej len „exekútor“), ak § 4 neustanovuje inak; na zmenu exekútora sa neprihliada. 8. Podľa § 4 ods. 1 ZoUNEK, ak súd ku dňu, keď sa má stará exekúcia zastaviť rozhoduje o odklade starej exekúcie a odklad starej exekúcie povolí, odklad starej exekúcie je povolený alebo je stará exekúcia odložená, rozhodná doba podľa § 3 sa predlžuje o 12 mesiacov odo dňa uplynutia doby, na ktorú je stará exekúcia odložená. 9. Podľa § 4 ods. 2 ZoUNEK, rozhodná doba podľa § 3 neuplynie skôr ako 12 mesiacov od právoplatnosti rozhodnutia súdu, ak súd ku dňu, keď sa má stará exekúcia zastaviť, rozhoduje o a) námietkach proti starej exekúcii, b) zastavení starej exekúcie, c) odklade starej exekúcie a odklad starej exekúcie nepovolí, d) vylúčení veci zo starej exekúcie, e) návrhu na pripustenie zmeny účastníka exekučného konania na strane povinného a zmenu účastníka exekučného konania povolí, f) schválení príklepu, g) schválení rozvrhu výťažku. 10. Podľa § 5 ods. 3 ZoUNEK, upovedomenie o zastavení starej exekúcie zašle exekútor oprávnenému najneskôr do 120 dní od zastavenia starej exekúcie podľa tohto zákona. Ak ide o starú exekúciu, ktorá sa zastavuje ku dňu účinnosti tohto zákona, upovedomenie o zastavení starej exekúcie zašle exekútor oprávnenému do 180 dní od nadobudnutia účinnosti tohto zákona. 11. Podľa § 6 ods. 4 písm. a) ZoUNEK, exekútor nemá nárok na náhradu paušálnych trov, ak oprávnenému zaslal upovedomenie o zastavení exekúcie po uplynutí lehoty podľa § 5 ods. 3. 12. Podľa § 8 ods. 2 ZoUNEK, ak exekútor nezašle oprávnenému upovedomenie o zastavení starej exekúcie v lehote podľa § 5 ods. 3, súd mu aj bez návrhu uznesením uloží, aby upovedomenie o zastavení starej exekúcie vyhotovil a zaslal oprávnenému v určenej lehote, alebo súdu znesením určí, že došlo k zastaveniu starej exekúcie. 13. Exekučné konanie sa začalo doručením návrhu oprávneného na vykonanie exekúcie súdnemu exekútorovi JUDr. František Čaraba, t.j. dňa 03.10.2007. Z dôvodu, že sa exekučné konanie voči povinnému začalo pred 01. 04. 2017, jedná sa podľa ZoUNEK o starú exekúciu. Na exekúciu je preto potrebné aplikovať ZoUNEK a zisťovať, či neboli splnené podmienky na vydanie upovedomenia o zastavení starej exekúcie. Ak boli splnené všetky zákonné podmienky, exekúcia sa považuje za zastavenú priamo zo zákona a súdne rozhodnutie o zastavení exekúcie nie je potrebné. 14. Z dôvodu, že k zastaveniu starej exekúcie dochádza po splnení všetkých zákonných podmienok priamo zo zákona je zrejmé, že ZoUNEK sa aplikuje primárne a to bez ohľadu na to, či bol pred jeho účinnosťou ako aj po nej podaný podnet, resp. návrh na zastavenie exekúcie. Jedným z prípadov, kedy sa exekúcia považuje za zastavenú je uplynutie rozhodnej doby. Rozhodná doba podľa§ 3 ods. 1 ZoUNEK je päťročná a začína plynúť odo dňa doručenia poverenia na vykonanie exekúcie, v danom prípade odo dňa 05.11.2007 a uplynula 05.11.2012. 15. Vzhľadom k tomu, že na predmetnú exekúciu sa nevzťahujú absolútne ani relatívne výnimky nezastavenia starej exekúcie, došlo k zastaveniu starej exekúcie uplynutím rozhodnej doby piatich rokov a to ku dňu účinnosti ZoUNEK. 16. Nakoľko súdny exekútor v lehote do 180 dní od nadobudnutia účinnosti ZoUNEK, nezaslal oprávnenému upovedomenie o zastavení starej exekúcie, ani súdu nepreukázal existenciu zákonnej výnimky podľa § 2 ods. 2 alebo § 4 ods. 2 ZoUNEK, súd v zmysle ustanovenia § 8 ods. 2 veta prvá ZoUNEK, sám určil, že došlo k zastaveniu starej exekúcie. 17. Keďže súdny exekútor nezaslal oprávnenému upovedomenie o zastavení starej exekúcie, nemá podľa § 6 ods. 4 písm. a) ZoUNEK ani nárok na náhradu paušálnych trov. 18. Podľa § 8 ods. 2 veta druhá ZoUNEK, sa právoplatnosťou tohto rozhodnutia exekučné konanie končí.
Poučenie: Proti tomuto uzneseniu nie je prípustné odvolanie. Proti uzneseniu súdu prvej inštancie vydanému súdnym úradníkom, ktoré treba doručiť, je prípustná sťažnosť. Sťažnosť môže podať ten, v koho neprospech bolo uznesenie vydané v lehote 15 dní od doručenia uznesenia na súde, ktorý napadnuté uznesenie vydal. V sťažnosti sa má popri všeobecných náležitostiach podania (§ 127 CSP) uviesť, proti ktorému uzneseniu smeruje, v čom sa postup alebo uznesenie súdu považuje za nesprávne a čoho sa sťažovateľ domáha. O sťažnosti rozhoduje súd prvej inštancie spravidla bez nariadenia pojednávania. Ak nie je sťažnosť dôvodná, súd sťažnosť zamietne. Ak je sťažnosť dôvodná, súd napadnuté uznesenie zruší alebo zmení; v prípade zrušenia uznesenia je súdny úradník viazaný právnym názorom súdu.

Zdroj: KAUZIS.SK – https://www.kauzis.sk/judikatura/r/ECLI:SK:OSGA:2025:2307218771.2 (dáta aktuálne k 11. 11. 2026). Záväzné je znenie zverejnené súdom.




